
Το Ευρωπαϊκό Κοινοβούλιο,
–	έχοντας υπόψη την πρόταση της Επιτροπής προς το Κοινοβούλιο και το Συμβούλιο (COM(2023)0692),
–	έχοντας υπόψη το άρθρο 294 παράγραφος 2, το άρθρο 212 και το άρθρο 322 παράγραφος 1 της Συνθήκης για τη λειτουργία της Ευρωπαϊκής Ένωσης, σύμφωνα με τα οποία του υποβλήθηκε η πρόταση από την Επιτροπή (C9‑0408/2023),
–	έχοντας υπόψη το άρθρο 294 παράγραφος 3 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη τη γνωμοδότηση του Ελεγκτικού Συνεδρίου της 30ής Ιανουαρίου 2024[footnoteRef:1], [1:  	Δεν έχει ακόμα δημοσιευτεί στην Επίσημη Εφημερίδα.] 

–	έχοντας υπόψη την προσωρινή συμφωνία που εγκρίθηκε από την αρμόδια επιτροπή σύμφωνα με το άρθρο 74 παράγραφος 4 του Κανονισμού του και τη δέσμευση του εκπροσώπου του Συμβουλίου, με επιστολή της 8ης Απριλίου 2024, να εγκρίνει τη θέση του Κοινοβουλίου, σύμφωνα με το άρθρο 294 παράγραφος 4 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη το άρθρο 59 του Κανονισμού του,
–	έχοντας υπόψη τις κοινές διαβουλεύσεις της Επιτροπής Εξωτερικών Υποθέσεων και της Επιτροπής Προϋπολογισμών σύμφωνα με το άρθρο 58 του Κανονισμού του,
–	έχοντας υπόψη τις γνωμοδοτήσεις της Επιτροπής Διεθνούς Εμπορίου και της Επιτροπής Περιφερειακής Ανάπτυξης,
–	έχοντας υπόψη την επιστολή της Επιτροπής Ελέγχου του Προϋπολογισμού,
–	έχοντας υπόψη την έκθεση της Επιτροπής Εξωτερικών Υποθέσεων και της Επιτροπής Προϋπολογισμών (A9-0085/2024),
1.	εγκρίνει τη θέση του σε πρώτη ανάγνωση όπως παρατίθεται κατωτέρω·
2.	εγκρίνει την κοινή δήλωση του Κοινοβουλίου και του Συμβουλίου η οποία επισυνάπτεται στο παρόν ψήφισμα και η οποία θα δημοσιευθεί στη σειρά C της Επίσημης Εφημερίδας της Ευρωπαϊκής Ένωσης·
3.	ζητεί από την Επιτροπή να υποβάλει εκ νέου την πρόταση στο Κοινοβούλιο, αν την αντικαταστήσει με νέο κείμενο, αν της επιφέρει σημαντικές τροποποιήσεις ή αν προτίθεται να της επιφέρει σημαντικές τροποποιήσεις·
4.	αναθέτει στην Πρόεδρό του να διαβιβάσει τη θέση του Κοινοβουλίου στο Συμβούλιο, στην Επιτροπή και στα εθνικά κοινοβούλια.

P9_TC1-COD(2023)0397
Θέση του Ευρωπαϊκού Κοινοβουλίου που καθορίστηκε σε πρώτη ανάγνωση στις 24 Απριλίου 2024 εν όψει της έγκρισης κανονισμού (ΕΕ) 2024/... του Ευρωπαϊκού Κοινοβουλίου και του Συμβουλίου σχετικά με τη θέσπιση της διευκόλυνσης μεταρρυθμίσεων και ανάπτυξης για τα Δυτικά Βαλκάνια
(Καθώς έχει επιτευχθεί συμφωνία μεταξύ του Κοινοβουλίου και του Συμβουλίου, η θέση του Κοινοβουλίου αντιστοιχεί στην τελική νομοθετική πράξη, κανονισμός (ΕΕ) 2024/1449.)








ΠΑΡΑΡΤΗΜΑ ΣΤΟ ΝΟΜΟΘΕΤΙΚΟ ΨΗΦΙΣΜΑ
Κοινή δήλωση του Ευρωπαϊκού Κοινοβουλίου και του Συμβουλίου σχετικά με την κατάλληλη ονοματολογία του προϋπολογισμού όσον αφορά τη διευκόλυνση για τα Δυτικά Βαλκάνια
[bookmark: _GoBack]Το Ευρωπαϊκό Κοινοβούλιο και το Συμβούλιο λαμβάνουν υπόψη τη δήλωση της Ευρωπαϊκής Επιτροπής σχετικά με την υποβολή εκθέσεων. Με την επιφύλαξη των προνομίων της αρμόδιας για τον προϋπολογισμό αρχής δυνάμει των Συνθηκών, το Ευρωπαϊκό Κοινοβούλιο και το Συμβούλιο προτίθενται να αναθεωρήσουν την ονοματολογία της διευκόλυνσης, για παράδειγμα όσον αφορά τις πιστώσεις ανά δικαιούχο, ώστε να διασφαλιστεί ο κατάλληλος πολιτικός και δημοσιονομικός έλεγχος. Το Ευρωπαϊκό Κοινοβούλιο και το Συμβούλιο καλούν την Ευρωπαϊκή Επιτροπή να λάβει δεόντως υπόψη τη δήλωση αυτή, όπου αρμόζει, κατά την κατάρτιση του σχεδίου προϋπολογισμού του 2025.

